CELEX: 62011TN0640
Language: el
Date: 2011-12-16 00:00:00
Title: Υπόθεση T-640/11: Προσφυγή της 16ης Δεκεμβρίου 2011 — Boehringer Ingelheim International κατά ΓΕΕΑ (RELY-ABLE)

25.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 58/10
            
         Προσφυγή της 16ης Δεκεμβρίου 2011 — Boehringer Ingelheim International κατά ΓΕΕΑ (RELY-ABLE)
   (Υπόθεση T-640/11)
   2012/C 58/19
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Boehringer Ingelheim International GmbH (Ingelheim am Rhein, Γερμανία) (εκπρόσωποι: V. von Bomhard, A. Renck και C. Steudtner, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 30ής Σεπτεμβρίου 2011 στην υπόθεση R 756/2011-4·
            
         
               —
            
            
               Να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   
      Σήμα προς καταχώριση: Το λεκτικό σήμα «RELY-ABLE» για υπηρεσίες των κλάσεων 38, 41 και 42 — Διεθνώς καταχωρισμένο σήμα (IR) υπ’ αριθ. 1044333
   
      Απόφαση του εξεταστή: Απόρριψη της προστασίας του σήματος στην Ευρωπαϊκή Ένωση για όλες τις υπηρεσίες για τις οποίες ζητήθηκε.
   
      Απόφαση του τμήματος προσφυγών: Απορρίπτει την προσφυγή
   
      Προβαλλόμενοι λόγοι: Παράβαση του άρθρου 7, παράγραφος 1, στοιχείο β’ του κανονισμού του Συμβουλίου No 207/2009, καθόσον το τμήμα προσφυγών υπέπεσε σε πλάνη διαπιστώνοντας ότι το σημείο του οποίου ζητήθηκε η καταχώριση δεν ήταν «ιδιαίτερα εντυπωσιακό ή επινοημένο» και αποτελούσε «προφανώς ορθογραφικό λάθος της σχετικής λέξης» με αποτέλεσμα να γίνεται αντιληπτό ως επαινετικό. Επίσης, το τμήμα ακυρώσεων κακώς έκρινε περαιτέρω ότι τα ορθογραφικά λάθη αποτελούν «σύνηθες χαρακτηριστικό των διαφημιστικών μηνυμάτων» και ότι αυτό είχε σημασία εν προκειμένω.